Lauksargių geležinkelio stotis

Lauksargių geležinkelio stotis – buvusi stotis Lauksargių kaimo šiaurės vakariniame pakraštyje (Tauragės rajonas). Išlikęs raudonų plytų pastatas apleistas – saugomas paveldo objektas. Tai dviaukštis pastatas, išraiškingos Mažajai Lietuvai būdingos architektūros. Pagrindinį pastatą sudaro trys korpusai ir sandėlis, pagal šios stoties projektą pastatytos dar bent 7 tokios stotys Rytprūsiuose.Prūsijos geležinkelio ruožo Pagėgiai–Lauksargiai palikimas. 2025 m. kalendorius. – VšĮ Archeologijos centro leidykla, 2025.  Greta yra du panašios išvaizdos geležinkeliečių namai. Stoties prieigose – erdvi akmenimis grįsta aikštė.

 Istorija 

1904 m. tuometiniuose Rytprūsiuose nutiestas Pagėgių–Lauksargių geležinkelis.Königliche Eisenbahndirektion zu Königsberg i. Preußen. Zeittafel: Errichtungen – Beyeichnungen – Auflösungen., BahnStatistik.de. Nuoroda tikrinta 2023-08-07. Tai buvo 1435 mm vėžės geležinkelio linija, sujungusi Lauksargius su Klaipėdos–Tilžės geležinkeliu. Lauksargiuose, pasienyje su Rusijos imperija, įrengta stotis, pastatyti 4 statiniai, paruošta aikštelė būsimam geležinkelio mazgui. Tikėtasi, kad kitoje sienos pusėje geležinkelio trasa bus pratęsta iki Rygos, tačiau Rusijos imperija geležinkelio tiesti neskubėjo, tad iki Pirmojo pasaulinio karo Lauksargiai liko galine stotimi.Martynas Purvinas, Lauksargiai: pasienio ir tranzito gyvenvietės raida bei kultūros paveldas, Kultūros paminklai, 2002 m. Nr. 9, p. 104–107. ISSN 1392-155X. Nuoroda tikrinta 2023-08-07.

Prasidėjus karui, 1914 m. rudenį, Rusijos imperijos kariuomenė įsiveržė į Rytprūsius, užėmė Lauksargius, suniokojo stotį ir susprogdino jos pastatus. Rusus išstūmus, stotis atnaujinta, pastatai atstatyti, į stoties atidarymo iškilmes 1915 m. kovą atvyko Vokietijos rytų fronto generolas feldmaršalas Paulius fon Hindenburgas.Darius Kiniulis. Prūsų Lauksargiai. 2020-05-02, 15min.lt (tikrinta 2023-08-05). Netrukus fronto aprūpinimui iš Lauksargių stoties pradėtas tiesti laikinas karo lauko Lauksargių–Kelmės siaurasis geležinkelis (600 mm vėžės siaurukas) į Skaudvilę, vėliau pratęstas iki Kelmės. Darbai baigti 1915 m. liepą. Tačiau siaurukas gyvavo neilgai – žiemą pakilus upių vandeniui, geležinkelis daugumoje vietų buvo sugadintas ir nebeatnaujintas. 1915 m. rudenį pradėta plačiojo geležinkelio link Šiaulių statyba. Po jos atidarymo 1916 m. birželio 20 d. Lauksargiai sujungti geležinkeliu su Radviliškiu, Šiauliais, Panevėžiu ir Latvijos miestais.Geležinkelis Tauragės krašte. 2008-03-03, Tv3.lt (tikrinta 2023-08-05).

1923 m. Klaipėdos kraštui prisijungus prie Lietuvos Respublikos, Lauksargių stotis neteko pasienio stoties statuso, jos reikšmė sumažėjo. 1992 m. pro stotį nutrauktas keleivinių traukinių eismas,Ar beatsimena senoji Lauksargių stotis tiek žmonių? 2020-07-22, Tauragesradijas.lt (tikrinta 2023-08-05). stotis buvo užkonservuota, o 2003 m. uždaryta.Dėl viešojo naudojimo geležinkelio linijos Pabradė–valstybės siena ir Valstybės siena–Adutiškis–Didžiasalis (su joje esančiomis Adutiškio ir Didžiasalio stotimis), taip pat Karsakiškio, Šapelių, Šarkių, Lyduvėnų, Radžiūnų, Lauksargių, Mergalaukio, Dapšionių, Medininkų, Genių, Čiūtelių, Lūšės, Saldutiškio, Labos, Panemunėlio, Varlaukio, Žilių, Visagino ir Skersabalių stočių uždarymo 2017 m. stoties pastatas, sandėlis ir krovinių platforma perduoti Turto bankui.

 Šaltiniai 

Gelež
Kategorija:Tauragės rajono savivaldybės geležinkelio stotys
Kategorija:Lietuvos kultūros vertybės: geležinkelio stotys